cyanic-selkie/wikianc huggingface dataset:
Portugali ajalugu
Autoritaarne režiim
Välispoliitikas säilitas Salazari valitsus Portugali neutraalsuse, kuigi Hispaania kodusõjas toetati varjatult Francisco Franco juhitud vägesid. Teises maailmasõjas oli Portugal üks vaid viiest Euroopa riigist, mis säilitasid neutraalsuse. Varjatult toetati siiski Suurbritanniat ja 1943. aastal anti vastavalt kahe riigi liidulepingule brittide kasutusse mereväebaasid Assooridel. 1949. aastal sai Portugalist NATO asutajaliige, kuid diktatuuririigina võeti ta Ühinenud Rahvaste Organisatsiooni vastu alles 1955. aastal.
Portugal püsis Lääne-Euroopa vaeseima riigina, kuid Salazari valitsus arendas sihikindlalt majandust, vähendades riigi välisvõlga ja sõltuvust välisinvesteeringutest, eriti Suurbritannia majanduslikust mõjust. Perioodil 1960–1973 saavutati üsna kiire majanduskasv, keskmiselt 5–7% aastas. Suurt rõhku pandi infrastruktuuri arendamisele, kuid haridus- ja sotsiaalvaldkond jäid raha eraldamisel vaeslapse ossa. Portugallasi hakati ümber asustama ka asumaadele, eriti Angolasse ja Mosambiiki, et aidata kaasa sealsele majanduslikule arengule ning rõhutada seda, et Portugal pole koloniaalimpeerium, vaid lihtsalt riik mitmel mandril.
Samal, 1961. aastal algas koloniaalimpeeriumi murenemine Aafrikas, kui Dahomee Vabariik annekteeris Portugalile kuulunud São João Baptista de Ajudá. Aastatel 1961–1964 puhkesid relvakokkupõrked ka iseseisvust taotlevates Angolas, Mosambiigis ja Portugali Guineas. Kuna Salazar ei nõustunud mingisuguse dekoloniseerimisega, suurendas ta Portugali vägede kohalolekut Aafrika kolooniates ning andis korralduse iseseisvusliikumised maha suruda. Neid relvakonflikte nimetatakse Portugali koloniaalsõjaks ja need kestsid kuni autoritaarse režiimi kukutamiseni 1974. aastal.
1968. aastal pärast Salazari tabanud insulti peaministriks nimetatud Marcello Caetano üritas režiimi liberaliseerida, taastas osaliselt mitmeparteisüsteemi ja suurendas isikuvabadusi, kuid jätkas kaotusele määratud koloniaalsõda Aafrikas, mis laostas Portugali majanduslikult ja viis režiimi languseni.
Demokraatia taastamine
pisi|Pärast [[nelgirevolutsiooni said kaardil tumepunasega märgitud alad iseseisvuse]]
Portugali valitsus ja armee avaldasid dekoloniseerimisele edukalt vastupanu kuni 25. aprillini 1974, kui Lissabonis toimunud veretu riigipööre, mis on tuntud nelgirevolutsiooni nime all, kukutas Marcello Caetano valitsuse ja avas Portugali kolooniatele tee iseseisvusele. Revolutsiooni organiseerisid 200–300 ohvitseri, kes ei olnud rahul koloniaalsõja kulgemisega ega uskunud, et kolooniaid saab relvajõul sundida Portugali võimu alla jääma.
Pärast Caetano kukutamist ja eksiili saatmist haaras see ohvitseride rühmitus, mis kandis nime Relvajõudude Liikumine (Movimento das Forças Armadas), ise riigis võimu, moodustas rahvusliku päästmise hunta ja alustas üleminekuprotsessi demokraatlikule riigikorrale. Üleminekuperiood kestis kaks aastat (1974–1976) ja seda iseloomustasid poliitilised lahkhelid ning vastuolud ka võimu haaranud sõjaväelaste endi seas. 1975. aastal saavutasid Relvajõudude Liikumise üle kontrolli marksistlikud jõud, kes olid seotud Portugali Kommunistliku Parteiga. Rahvusliku päästmise hunta asendati kindral Francisco da Costa Gomesi juhitud revolutsiooninõukoguga, mis viis läbi kiire dekoloniseerimise (1975. aasta lõpuks olid kõik Portugali kolooniad saanud iseseisvuse) ja algatas majanduses massiivse riigistamise. Kiire dekoloniseerimine tõi kaasa valgete portugallaste massilise tagasipöördumise kodumaale – kokku pöördus kodumaale sel perioodil tagasi üle 1 miljoni kolonisti. Kõik see kahjustas oluliselt Portugali majandust.
Aprillis 1976 võeti vastu sotsialismi ideoloogiast kantud uus põhiseadus. Samal aastal toimusid esimesed vabad parlamendi- ja presidendivalimised. Esimesed neli aastat valitsesid Portugali ebastabiilsed, enamasti vasakpoolsed koalitsioonivalitsused. Portugali majanduslik olukord üha halvenes ning aastatel 1977–1978 ja 1983–1985 oldi sunnitud osalema Rahvusvahelise Valuutafondi stabilisatsiooniprogrammides. Poliitiline olukord hakkas stabiliseeruma pärast 1980. aasta parlamendivalimisi. 1982. ja 1989. aastal parandati oluliselt põhiseadust, võttes sellest välja otseselt sotsialistlikud põhimõtted. Ellu hakati viima ka äärmiselt vajalikke majandusreforme. 1986. aastal toimunud presidendivalimistel valiti presidendiks Sotsialistliku Partei kandidaat, mitmekordne peaminister Mário Soares, kellest sai pärast kuuekümneaastast vaheaega esimene tsiviilisik Portugali presidendi ametikohal. Seda võib pidada Portugali demokraatiale ülemineku protsessi lõpuks.
Eurointegratsioon
pisi|[[Lissaboni lepingu allkirjastamine 2007. aastal]]
Peaminister Mário Soares oli avanud juba 1977. aastal liitumisläbirääkimised Euroopa Ühendusega ja konservatiivse peaministri Aníbal Cavaco Silva (ametis 1985–1995) valitsusajal sai Portugalist 1. jaanuaril 1986 Euroopa Ühenduse liige. Riigis läbi viidud majandusreformid, sealhulgas riigistatud ettevõtete erastamine, aga ka eurointegratsioon ja sellega kaasnenud majandusabi Portugalile kui toona ühenduse ühele vaesemale liikmele aitas pöörata Portugali majanduse uuele kasvule.
Mis puudutab eurointegratsiooni, siis 1999. aastal liitus Portugal euroga (sularahana tuli see kasutusele 1. jaanuarist 2002). Aastatel 2004–2014 oli Portugali poliitik José Manuel Durão Barroso Euroopa Komisjoni president. 1992., 2000. ja 2007. aastal oli Portugal Euroopa Liidu eesistujariik. 1. detsembril 2009 jõustus Euroopa Liidu ühe aluslepinguna Portugali pealinnas allkirjastatud Lissaboni leping.
Vaatamata edukale eurointegratsioonile andsid Portugalis tunda mitmed struktuursed majandus- ja sotsiaalprobleemid – suur tööpuudus, suhteliselt madal haridustase keskealiste inimeste seas, ebaefektiivne põllumajandus, varandusliku ebavõrdsuse kasv, avaliku sektori ülepaisutatus ja suur võlakoormus. 2007.–2008. aasta suure majandussurutise tingimustes halvenes Portugali majanduslik olukord märkimisväärselt. Sellele 2010. aastal järgnenud Euroopa võlakriis kutsus Portugalis esile oma võlakriisi, mis sundis riiki ellu viima karmi kärpepoliitikat ning paluma taas abi Euroopa Liidult ja Rahvusvaheliselt Valuutafondilt. Alates 2013.–2014. aastast on Portugali majandus- ja finantssektor näidanud paranemise märke, kuid kriisi mõjud püsivad ühiskonnas siiani.
Alfred Kiviste
Alfred Kiviste (kuni 1928. aastani Alfred Kliimann; 7. märts 1890 Pedaspää, Ahja vald, Tartumaa – 7. juuni 1972 Luua, Jõgeva rajoon) oli eesti majandusteadlane.
Ta õppis Pedaspää vallakoolis, Räpina kihelkonnakoolis, H. Margensi kaubanduskoolis, Tartu Õhtugümnaasiumis ja 1925–1929 (lõpetas) Tartu Ülikooli õigusteaduskonna kaubandusosakonnas. Oli Eesti Üliõpilaste Seltsi liige.
1909–1911 oli ta vendade Tõnissonide aiandusäri ja seemnekaupluse raamatupidaja Tartus ja Eerikal. Alates 1911 Postimehe revident. 1914–1918 osales Vene sõjaväe koosseisus Esimeses maailmasõjas ja oli Saksamaal sõjavangis, 1918–1920 osales Vabadussõjas. 1920–1921 Rõngu Laenu ja Hoiu Ühisuse raamatupidaja. 1921–1932 kirjastuse Noor-Eesti raamatupidaja, 1932–1935 asjaajaja-pearaamatupidaja, alates 1935 ärijuht. 1937. aastal valiti ta Eraettevõtete Ametnikkude Koja 1. (ettevõtete) sektsiooni liikmeks.
Ettevõtluspoliitika
Ettevõtluspoliitika (inglise keeles enterprise policy) on ühiskonnas soodsate majanduslike tingimuste loomine ettevõtlusega tegelemiseks ja ettevõtluse edendamiseks. Uute ettevõtete asutamine, toimimine ja areng konkreetses majandusruumis on tihedalt seotud ettevõtluspoliitika ning ettevõtluskeskkonnaga. Ettevõtluspoliitika eesmärk on soodustada ettevõtlikkust, luua uusi töökohti ja parandada ettevõtete konkurentsivõimet. Ettevõtluse toetamise põhivaldkonnad on inimressursside arendamine, finantseerimisvõimaluste parandamine, ettevõtluse säästva arengu toetamine ja tööhõive suurendamine ning ettevõtlust toetavate tugistruktuuride arendamine valitsuste arengukavade kaudu, et luua ettevõtluseks soodne majanduskeskkond. Ettevõtluspoliitika arendamisse on kaasatud eri valdkondade poliitikaharud, millest olulisimad on regionaal-, põllumajandus-, tööturu- ja hariduspoliitika.
Eesti ettevõtluspoliitikat hakati arendama juba enne taasiseseisvumist. Alates aastast 2000 on Euroopa Liit toetanud liikmesriikide arengut erinevate strateegiatega, millest kõige tähtsamad on Lissaboni strateegia ja Euroopa väikeettevõtlusalgatus "Small Business Act", mis tugineb põhimõttele "kõigepealt mõtle väikestele". Väikeettevõtlusalgatuses "Small Business Act" on kajastatud ettevõtluse arenguga seotud probleemid ning nende kõrvaldamiseks vajalikud tegevused. Euroopa 2020 strateegias on toodud tänapäeva peamised arengusuunad, millele toetub ka praegune Eesti ettevõtluspoliitika: "Eesti ettevõtluse kasvustrateegia 2014–2020", mille Vabariigi Valitsus 2013. aastal heaks kiitis.
Väikese ja keskmise suurusega ettevõtted (VKEd)
Ettevõtluspoliitika põhieesmärk on toetada ja arendada väikese ja keskmise suurusega ettevõtlust. Väikeettevõteteks ja keskmise suurusega ettevõteteks (VKE) loetakse ettevõtteid, kus on vähem kui 250 töötajat. Euroopa Komisjon (2015) on VKEd määratlenud järgmiselt:
VKEd moodustavad suurema osa kõigist ELi ettevõtetest, s.o ligikaudu 99% kõigist ettevõtetest, ning on seega tähtis tööhõive suurendamisel ja uute töökohtade loomisel.
"Euroopa väikeettevõtluse harta"
"Euroopa väikeettevõtluse harta" võeti vastu 2000. aasta juuni Euroopa Ülemkogu istungil ja see on üks Euroopa Liidu ettevõtluspoliitika alustalasid. Harta strateegilised ettepanekud olid suureks abiks Lissaboni strateegia eesmärkide saavutamisel, et muuta Euroopa majandus kõige konkurentsivõimelisemaks ja dünaamilisemaks majanduseks maailmas. Harta eesmärk on anda liikmesriikidele suunised ettevõtluspoliitika loomiseks ning väikeettevõtete tegutsemiskeskkonna parandamiseks. Harta peamised ülesanded on arendada ettevõtlusharidust, vähendada ettevõtete asutamiskulusid ning lihtsustada ja kiirendada asutamisprotsessi, luua riigisiseste õigusaktidega meetmed maksustamise ja finantseerimise soodustamiseks, arendada ja tugevdada tehnoloogilist suutlikkust.
Euroopa väikeettevõtlusalgatus "Small Business Act"
Euroopa väikeettevõtlusalgatuse "Small Business Act" (SBA) loomisel lähtuti põhimõttest "kõigepealt mõtle väikestele" ning see koostati 2008. aastal, et toetada ja arendada väikese ja keskmise suurusega ettevõtete potentsiaali. Euroopa Liidu jätkuva edukuse tagamiseks on esmatähtis suutlikkus toetuda väikeste ja keskmise suurusega ettevõtete kasvu- ja innovatsioonipotentsiaalile. Euroopa SBA on seisukohal, et VKEdele parimate tingimuste saavutamiseks peab ühiskond tunnustama ettevõtlust. Avalik arvamus peaks muutma ettevõtlusega alustamise üksikettevõtja jaoks köitvaks ja soodustama arusaama, et VKEd toetavad märgatavalt tööpuuduse vähendamist ja majanduskasvu. VKE-sõbralikku ühiskonda ei ole võimalik saavutada seni, kuni ELis on levinud hoiak, et ettevõtja amet on negatiivne ja riskantne. Ettevõtlust ja sellega seotud riskivalmidust peavad toetama nii poliitilised juhid ja meedia kui ka asjaomased ametiasutused. Sõbralik suhtumine VKEsse peaks olema norm, mille alustala on kasutajate enamusele vastavad eeskirjad.
Algatuse "Small Business Act" eesmärk on parandada ettevõtlusega seotud poliitilist lähenemisviisi ja kinnistada poliitika kujundamisel põhimõte "kõigepealt mõtle väikestele", lahendada VKEde arengut takistavad probleemid, soodustada VKEde kasvu ning arendada inimeste ettevõtlikkust. SBA kümme põhimõtet on esmatähtsad Euroopa Liidu lisandväärtuste tootmisel, VKEdele võrdsete võimaluste loomisel ja kogu Euroopa Liidu õigus- ja halduskeskkonna parandamisel.
"Eesti ettevõtluse kasvustrateegia 2014–2020"
Ettevõtluse toetamise meetmed on koostatud Euroopa Liidu tasandil. Euroopa 2020 strateegia on Euroopa Liidu praeguse kümnendi majanduskasvu ja tööhõive tegevuskava, mille üldeesmärk on tõhustada liidu konkurentsivõimet. "Eesti ettevõtluse kasvustrateegia 2014–2020" on ettevõtlus- ja innovatsioonipoliitika strateegiline raamistik, mille koostamisel on aluseks võetud Euroopa 2020 strateegia, Euroopa Liidu tööstuspoliitika algatus ja tegevuskava "Ettevõtlus 2020". Lisaks on piirkondliku koostöö kavandamisel arvesse võetud Läänemere strateegia põhisuundi. Kasvustrateegia ühendab mitut riiklikku arengukava, muu hulgas regionaalarengu strateegiat, maaelu ja turismi arengukava, teadus- ja arendustegevuse ning innovatsioonistrateegiaid, elukestva õppe strateegiat ja infoühiskonna arengukava. Kasvustrateegia koostamisse ja rakendamisse on kaasatud eri asutused: majandus- ja kommunikatsiooniministeerium, innovatsiooni- ja ettevõtluspoliitika komisjon, Eesti Arengufond, sihtasutus KredEx, AS Kredex Krediidikindlustus ja Ettevõtluse Arendamise Sihtasutus.
Adnet
Adnet on vald (Gemeinde) Austria Salzburgi liidumaa Halleini ringkonnas. See on kuulus oma marmori poolest ja vallas on Marmorimuuseum.
Adnet asub Halleini lähedal Salzburgi linnastus. Vallaosad on Adnet, Riedl, Spumberg, Waidach, Wimberg. Kõrgeim punkt on kohe Jägernase (kohaliku Schlenkeni mäe nõlv) all u 1501 m merepinnast.
Nime päritolu
Nimi pärineb keldi keelest (Atanate, Atanat, Attnat). See tähendab lodu (asub vee ääres).
Uus-Meremaa jalgpallikoondis
Uus-Meremaa jalgpallikoondis on Uus-Meremaa rahvuskoondis jalgpallis.
Welsh Premier League
Klubid
Hooajal 2018–19 mängisid liigas järgmised 12 klubi:
Šott
thumb|[[Chott el Djerid]] Šott on 20–25 m allpool merepinda paiknev kuiv või soolajärvedega nõgu Põhja-Aafrikas.
Mittekodeeriv DNA
Genoomikas ja sellega seotud distsipliinides mõistetakse mittekodeeriva DNA all organismi DNA-järjestusi, mis ei kodeeri valke. Mõned mittekodeerivad DNA lõigud transkribeeritakse funktsionaalseks mittekodeerivateks RNA (ncRNA) molekulideks (transport-RNA, ribosomaalne RNA ja regulatoorsed RNA-d), samas kui muid mittekodeerivaid DNA järjestusi ei transkribeerita või nende transkriptide omadusi ei teata. Mittekodeeriva DNA hulk genoomis varieerub liikide piires suuresti. Näiteks inimese genoom koosneb üle 98% mittekodeerivast DNA-st, samas kui näiteks bakteritel moodustab see keskmiselt ainult 2% genoomist.
Varem oli suure osa mittekodeeriva DNA bioloogiline funktsioon teadmata või arvati, et nad on funktsioneerinud minevikus ning seetõttu on seda nimetatud ka "rämps-DNA-ks" (inimese genoomis 78%). Kuid siiski on teada, et paljudel valke mittekodeerivatel DNA järjestustel on oma funktsioon täiesti olemas – näiteks geenid funktsionaalsete, kuid valke mittekodeerivate RNA molekulide jaoks, järjestused, mis on vajalikud valke kodeerivate järjestuste transkriptsiooni ja translatsiooni regulatsioonil, DNA replikatsiooni alguskohad, tsentromeersed ja telomeersed järjestused jms.
Mittekodeerival DNA-l on oluline ka kromosoomide kuju määramisel ja oluline osa sellest DNA-st transkribeeritakse RNA-ks.
Mõned DNA järjestused, näiteks endogeensete retroviiruste omad, on organismi genoomis organismile ka otseselt mittevajalikud.
USA Riikliku Inimgenoomi Uuringute Instituudi (US National Human Genome Research Institute (NHGRI)) projekti raames koostatud DNA elementide entsüklopeedias (Encyclopedia of DNA Elements (ENCODE)) märgitakse 2012. aasta septembri seisuga, et üle 80% DNA-l inimgenoomis on mingi biokeemiline funktsioon. Sellist järeldust on aga paljud teadlased tugevalt kritiseerinud.
Mittekodeeriva DNA hulk genoomis
Erinevate organismide genoomide suurused on erinevad palju ning samuti ka genoomides olev valke kodeeriva ja mittkodeeriva DNA suhte. Näiteks inimgenoomist moodustab mittkodeeriv DNA intronite, intergenoomse DNA ja muude järjestustega kokku rohkem kui 98% genoomist.
Mittekodeeriva DNA hulk ja üldine genoomi suurus on tihti korrelatsioonis organismi keerukusega, kuid esineb ka mitmeid erandeid. Näiteks üherakulise organismi Polychaos dubium (varem nimetatud Amoeba dubia) genoom sisaldab 200 korda rohkem DNA-d kui inimese genoom, samas kui puhverkalalise Takifugu rubripes genoomi suurus on kõigest üks kaheksandik inimgenoomist, kuid sisaldab võrreldaval arvul geene. Taikofugu genoomist moodustab mittekodeeriv DNA 90%. 2013. aastal avastati kõige efektiivsema genoomi omamises uus "rekordiomanik" – ühel vesiherneliste perekonda kuuluval taimel, Utricularia gibba moodustab mittekodeeriv DNA kogu genoomist kõigest 3%. Eukarüootsete genoomide suurt varieeruvust ja mittekorreleeruvust organismi keerukusega nimetatakse C-väärtuse paradoksiks. On leitud ka, et enamik genoomide vahelisi suuruste erinevusi tuleneb mittekodeerivast DNA-st. Kuigi ligikaudu 80% inimgenoomist võib olla transkribeeritav, ei tähenda see seda, et kõigil transkriptidel oleks mingi funktsioon.
Mittekodeeriv funktsionaalne RNA
Mittekodeerivad RNA molekulid on organismis mingit funktsiooni omavad RNA-d, mida ei transleerita valkudeks (näiteks ribosomaalne RNA).
Cis- ja trans-toimelised elemendid
DNA elemendid, miks kontrollivad DNA lõigul enda lähedal või eemal asuvate geenide transkriptsiooni.
Intronid
Intronid on geenis olevad valke mittekodeerivad järjestused mida transkribeeritakse küll prekursor mRNA-sse, kuid eemaldatakse splaissimise käigus.
Pseudogeenid
Pseudogeenid ehk kunagi funktsioneerinud ürgsed geenid on DNA järjestused, mis on tänapäeval kaotanud, kas evolutsiooni käigus või mõnel muul põhjusel oma valke kodeerivad omadused.
Kordusjärjestused, transposoonid ja viraalsed elemendid
Transposoonid ja retrotransposoonid on mobiilsed geneetilised elemendid.
Telomeerid
Telomeerid on kordusjärjestustest koosnevad kromosoomide otstes paikned DNA regioonid, mis kaitsevad genoomi DNA replikatsiooni ajal.
Geenide ekspressiooni regulatsioon
Mõned mittekodeerivad DNA järjestused määravad osade geenide ekspresseeritavuse määra.
Mammut (film 2009)
"Mammut" (inglise keeles "Mammoth") on 2009. aastal esilinastunud Lukas Moodyssoni draamafilm, mis räägib New Yorgi paari sotsiaalsetest probleemidest tänapäeva globaliseerunud maailmas. Abielupaari mängivad Gael García Bernal ja Michelle Williams. Filmi pealkiri viitab kingiks saadud mammutikihvast valmistatud sulepeale.
Reaalid
Reaalid (ld realia) on tõlketeaduses kultuurispetsiifilised elemendid. Mõistet kasutatakse mitmuses.
Bulgaaria tõlkijad Vlahov ja Florin olid esimesed, kes reaale põhjalikumalt uurisid. Nad leidsid, et kuna reaalid on tihedalt seotud kultuurikontekstiga, on neile sobiva tõlkevaste leidmine sageli raskendatud. Eriti rikkalikult leidub reaale ilukirjanduses, sest need muudavad teksti eksootiliseks.
Enikő Terestyényi täpsustab kultuurispetsiifiliste elementide mõistet. Ta lisab, et tõlkeuuringute kontekstis on reaalid leksikaalsed ühikud, mis viitavad olmele, kunstile, kultuurile, traditsioonidele, kommetele ja looduskeskkonnale. Need on tihedalt seotud konkreetse grupiga, kuhu kuulujate jaoks need hõlmavad sügavamat, konnotatiivset ja emotsionaalset tähendust. Reaale iseloomustab ka kontekstist sõltumine.
Enamik kultuurispetsiifilisi elemente on hõlpsasti äratuntavad ja need seostuvad kindla keelega. Nende tõlkimiseks on vaja tähendus edasi anda ümberjutustuse või kirjeldusega, sest otsetõlge võib olla valesti mõistetav ja kaotada suure osa reaali tähendusest.
Looduskeskkond
Kultuurispetsiifilisi looduskeskkonna elemente on tekstist kõige lihtsam eristada. Need ei kanna tavaliselt mingit erilist varjatud poliitilist või kommertsväärtust, kuid need on sihtkultuuris olulised. Näiteks on paljudes keeltes eraldi sõna, mis tähistab tasast maad (geograafia üldmõiste tasandik) – tasandikud Aafrikas on savannid, Lõuna-Ameerikas pampad, Euraasias stepid jne. Samamoodi on taime- ja loomaliikide nimetustel eri keeltes ja kultuuriruumides erinevad tähendused ja ka rahvapärased nimetused (nt ee koolibri, ingl hummingbird). Looduskeskkonna mõistete hulka kuuluvad
Argielu
Argielu kategooriasse kuuluvad mõisted, mis on seotud lähteteksti kultuuriruumi elementidega, millega inimene iga päev kokku puutub. Argielu reaalid jagunevad järgmisteks kategooriateks:
Etnograafia
Etnograafia kategooria reaalid on ajaloomõisted, traditsioonide ja rahvakalendri tähtpäevade tähistamise kombestikuga seotud mõisted, rahvakunsti terminoloogia ning kohanimed. Etnograafia hõlmab järgmisi kategooriaid:
Religioon
Religioonide rohkuse tõttu maailmas on religiooni reaalid eraldi kategooria, kuhu kuuluvad
Etnilised elemendid
Etniliste reaalide hulka kuuluvad ajaloolised isiku- ja kohanimed ning nende tekkelood.
Haldusjaotused
Haldusjaotuste kategooriasse kuuluvad esindused ja esindajad, hierarhiad ja auastmed ning ajaloolised administratiivüksused, millega jaotatakse territooriumid osadeks.
Sotsiaalsed suhted
Sotsiaalsete suhete kategooriasse kuuluvad kõigi muude valdkondade (haridussüsteem, ametid, sugulus- ja tutvusastmed, sõprussuhted, militaarhierarhiad) sotsiaalsete suhete tasanditega seotud mõisted.
Reaalide tõlkimine
Reaalide tõlkimisel saab kasutada mitmesuguseid tõlkevõtteid ja -strateegiaid.
Pike'i maakond (Alabama)
Pike'i maakond (Pike County) on maakond Ameerika Ühendriikides Alabama osariigis.
Maakonna halduskeskus on Troy.
Ajalugu
Maakond moodustati 1821. aastal.
Rahvastik
Elanike arv oli 2010. aasta rahvaloenduse järgi 32 899.
Veisiejai
pisi Veisiejai (, poola Wiejsieje, varem ka Wysoki Dwór) on linn Leedus Lazdijai rajoonis, Veisiejai valla halduskeskus. Asub merepinnast 119 meetri kõrgusel Ančia järve ääres, Lazdijaist 18 km kagu pool. Seal on Veisiejai regionaalpargi administratiivkeskus.
Linnas on gümnaasium, raamatukogu ja postkontor. Vaatamisväärsusteks on sealse mõis hoonetekompleks, koduloomuuseum, aastal 1817 ehitatud katoliiklik Püha Jüri kirik. Linnas on üks vähestest säilinud puidust sünagoogidest, mis valmis aastal 1925.
Ludwik Zamenhof lõi esperanto töötades Veisiejais silmaarstina. Linnas töötas ka helilooja Juozas Neimontas. Seal sündisid Leedu rahandustegelane Eduardas Vilkelis, poliitik Juozas Krikštolaitis ja majandustegelane Rokas Flikas.
Ajalugu
Aastal 1253 mainiti ristisõdijate kroonikas jatvingite maal asuvat paika nimega Weyze (Veise).
Veisiejai mõisa on esimest korda mainitud 1501. aastal. 1525 sai asula alevi õigused, järgmisel aastal ehitati sinna esimene kirik. Esimesed juudid asusid sinna elama XVIII sajandi alguses, aastal 1748 ehitati sinna esimene sünagoog. Aastaks 1854 olid suurem osa alevi elanikest juudid. Alev oli pikalt Massalskite suguvõsa valduses, nemad rahastasid ka sealse kiriku rajamist.
1956 sai linnaõigused.
Elanikkond
2011. aasta rahvaloenduse andmetel oli Veisiejai elanikest leedulasi 98,67%.
Rein Jalak
Rein Jalak (sündinud 15. juulil 1953 Tartus) on eesti spordiarst.
Admiral Grigorovitš
pisi|Fregatt Admiral Grigorovitš Admiral Grigorovitš on Vene mereväe on projekti 11356Р fregattide juhtlaev.
Fregatt on osa pealveelaevade 30. divisjonist.
Disain ja arendus
Admiral Grigorovitš klassi fregatid kujundas Severnoye Design Bureau Peterburis projekti 11356P fregattideks ja need kujutavad endast uuendust võrreldes Talwari klassi fregattidega.
Selle klassi fregatid olid esimesed laevad, kes kandsid Kalibri rakette, mis on sellest ajast alates muutunud Venemaa mereväes laiemalt levinud protsessiks, mida nimetatakse "kalibreerimiseks".
Admiral Grigorovitš veeväljasurve täislastis on 4035 tonni. Laeva kogupikkus on 124,8 m, laius 15,2 m ja süvis 4,2 m. Kerel ja pealisehitustel on madalad radari-, akustilised ja infrapunasignatuurid. Jõuallikaks on 2-võlliline COGAG, millel on kaks 8450 hobujõulist (6300  kW ) DS-71 ristlusgaasiturbiini ja kaks DT-59 võimsusega 22 000 hj (16 000 kW) gaasiturbiini, mis on valmistatud Nikolajevi firmas Zorya-Mashproekt. Kokku on võimsust saadaval 60 900 hj (45 400 kW). Projekteeritud kiirus on 30 sõlme (56 km/h; 35 miili tunnis). Meeskond koosneb 200 mehest, sealhulgas on 18 ohvitseri ja 20 merejalaväelast.
Arteesia allikas
Arteesia allikas on allikas, mis saab oma veed arteesia vee kihist.
Admiral Grigorovitš
Relvastus ja andurid
Laeva põhirelvastus on kaheksa UKSK vertikaalset stardirakett tiibrakettide Kalibr või Oniks jaoks, mida saab kasutada maapealsete sihtmärkide või laevade vastu. Seda täiendab 100 mm (3,9 tolli) mereväekahur A-190 Arsenal. Õhutõrjekomplekti esindavad 24 3S90M Buk vertikaalset stardirakett rakettide 9M317M jaoks, samuti kaks AK-630 lähirelvasüsteemi ja kaheksa Igla-S või Verba õhutõrjeraketisüsteemi. Allveelaevade vastane relvastus koosneb kahest topelt 533 mm (21,0 tolli) torpeedotorust ja RBU-6000 raketiheitjast. Laev võib vedada samuti Ka-27 seeria helikopterit. Lennundusrajatis koosneb kopteriväljakust ja angaarist.
Admiral Grigorovitš on varustatud andurite komplektiga, mis koosneb navigatsiooniradarist MR-212/201-1 Vaygach-U, õhuotsingu radarist Fregat M2M, pinnaotsingu radarist 3Ts-25 Garpun-B ja suurtükiväe tulejuhtimisradaritest 5P-10 Puma, rakettidele Kalibr ja Oniks 3R14N-11356 ja Buk rakettidele MR-90 Orekh. Laevale on paigaldatud MGK-335EM-03 kajaloodisüsteem Vinyetka-EM veetava massiiv sonariga. Elektroonilise sõjapidamise komplektina on kasutatud laeva elektroonilist summutussüsteemi TK-25-5, samuti nelja vastumeetmete kanderaketti KT-216.
Togg
Togg ehk Turkey's Automobile Joint Venture Group Inc. (türgi keeles Türkiye'nin Otomobili Girişim Grubu A.Ş.) on Türgi autotööstusettevõte, mis asutati ühisettevõttena 2018. aastal.
Ettevõte on välja kuulutanud, et nende esimene auto on seeriatootmiseks valmis 2022. aastal.
Tetralepis
Tetralepis on maoperekond.
Klassifikatsioon
Tetralepis fruhstorferi on kantud IUCN-i ohustatud liikide nimestikku.
Levila
Need maod elavad Jaava saarel.
Välislingid
Selles artiklis on kasutatud prantsuskeelset artiklit fr:Tetralepis fruhstorferi seisuga 08.06.2014.
Mõju
Mõju on millestki või kellestki lähtuv teatud muutust esile kutsuv toime.
Didieji Rūšupiai
Külast sai nõukogude perioodil kohaliku kolhoosi keskasula. Aastail 1954-1963 oli küla Pakalniškiai külanõukogu halduskeskuseks. Aastal 1963 avati seal raamatukogu, aastal 1968 aga algkool (aastal 1965 avati see Pakalniškiai külas, ent aastal 1968 viidi see üle Didieji Rūšupiaisse).
Muinsuskaitse all on külas asuv votiivkabel kolmest skulptuurist skulptuurigrupiga nimega "Ilmutus".
Elanikkond
pisi|tühi|
Venemaa Föderatsiooni riiklik preemia
Venemaa Föderatsiooni riiklik preemia (vene keeles государственная премия Российской Федерации) on auhind, mida Venemaa Föderatsiooni president annab alates 1992. aastast panuse eest teaduse, tehnika, kirjanduse ja kunsti valdkonda.
Riiklikke preemiaid antakse laureaatidele üle igal aastal 12. juunil pidulikus õhkkonnas Moskva Kremlis.
Serafimovskoje kalmistu
pisi|Mälestusmärk [[Leningradi blokaadis hukkunutele]] pisi|[[Sarovi Serafimi kirik]] Serafimovskoje kalmistu (vene Серафимовское кладбище) on kalmistu Peterburis Primorski rajoonis Staraja Derevnja metroopeatuse lähedal.
Tiit Erm
Tiit Erm (sündinud 18. novembril 1950) on eesti rahvamuusik ja muusikapedagoog.
Serafimovskoje kalmistu
Tänapäeval on kalmistu suurus 59 hektarit.
Tiit Erm
1987. aastast on ta Pärnu Muusikakooli kandleõpetaja.
Tiit Erm oli aastatel 1989–2019 Pärnu Kunstide Maja direktor. Ta on olnud ka rahvamuusikaansambli Cantelo juhendaja ja meesansambli Mihklipojad juht.
Ta on olnud rahvusvahelise laste ja noorte vokaalsolistide festivali Kuldleheke direktor.
Viiratsi külanõukogu
Viiratsi külanõukogu (enne 1977 Uusna külanõukogu ) oli külanõukogu Viljandi rajoonis. Külanõukogu moodustati 1945 Viljandi vallas. Külanõukogu pindala oli 205 km² (1977).
Kévin Borlée
Kévin Borlée (sündinud 22. veebruaril 1988 Woluwe-Saint-Lambertis) on Belgia jooksja.
Karjäär
Ta tegi täiskasvanute tiitlivõistluste debüüdi 2008. aasta suveolümpiamängudel Pekingis, kui püstitas 400 meetri jooksu poolfinaalis Belgia rekordi 44,88, jäädes 6 sajandikuga esimesena finaalist välja. 4x400 meetri teatejooksus sai Belgia algselt 5. koha, kuid tõusis pärast Venemaa võistkonna diskvalifitseerimist neljandaks.
2009. aasta maailmameistrivõistlustel Berliinis sai Borlée 4x400 meetri teatejooksus Belgia võistkonna koosseisus 4. koha. 400 meetri jooksus oli ta 12.
2011. aasta Euroopa sisemeistrivõistlustel Pariisis jooksis Borlée Belgia 4x400 meetri teatejooksu teatenelikuga rahvusrekordi 3.06,57 ning võitis pronksmedali. Maailmameistrivõistlustel Daegus võitis ta 400 meetri jooksus Kirani Jamesi ja LaShawn Merritti järel pronksmedali ajaga 44,90.
2012. aasta Euroopa meistrivõistlustel Helsingis tuli Borlée Belgia meeskonnaga Euroopa meistriks 4x400 meetri teatejooksus. Olümpiamängudel Londonis oli ta 400 meetri jooksus viies ning Belgia võistkonnaga teatejooksus kuues.
2015. aasta Euroopa sisemeistrivõistlustel Prahas jooksis Borlée Belgia 4x400 meetri teatejooksu teatenelikuga Euroopa rekordi 3.02,87 ning võitis Poola ja Tšehhi ees kuldmedali. Maailmameistrivõistlustel Pekingis jooksis ta 400 meetri jooksu poolfinaalis 44,74, millega ei pääsenud finaali. 4x400 meetri teatejooksus sai Belgia 5. koha.
2016. aasta Euroopa meistrivõistlustel Amsterdamis võitis Borlée Belgia meeskonnaga 4x400 meetri teatejooksus kuldmedali. 400 meetri jooksus sai ta 4. koha. Olümpiamängudel Rio de Janeiros püstitas ta teatejooksus Belgia võistkonnaga rahvusrekordi 2.58,52 ning sai 4. koha.
2017. aasta Euroopa sisemeistrivõistlustel Belgradis võitis Borlée Belgia võistkonnaga teatejooksus hõbemedali. Maailmameistrivõistlustel Londonis ta 400 meetri jooksus finaali ei pääsenud. 4x400 meetri teatejooksus sai Belgia 4. koha.
2018. aasta sisemaailmameistrivõistlustel Birminghamis Belgia meeskond teatejooksus pronksmedali rahvusrekordiga 3.02,51. Euroopa meistrivõistlustel Berliinis võitis Borlée 400 meetri jooksus ajaga 45,08 Matthew Hudson-Smithi järel ja kaksikvenna Jonathani ees hõbemedali. 4x400 meetri teatejooksus tuli Belgia Suurbritannia ja Hispaania ees Euroopa meistriks.
2019. aasta Euroopa sisemeistrivõistlustel Glasgow's kaitses Borléega Belgia 4x400 meetri teatejooksus tiitlit. Maailmameistrivõistlustel Dohas võitis Belgia teatenelik USA ja Jamaica järel pronksmedali.
2021. aasta Euroopa sisemeistrivõistlustel Torunis jäi Borlée koos Belgia meeskonnaga 4x400 meetri teatejooksus neljandaks. Olümpiamängudel Tokyos sai ta 400 meetri jooksu poolfinaalis 45,36-ga 15. koha. 4x400 meetri teatejooksus oli rahvusrekordi 2.57,88 jooksnud Belgia neljas.
2022. aasta sisemaailmameistrivõistlustel Belgradis tuli Borlée Belgia võistkonna koosseisus Hispaania ja Hollandi ees maailmameistriks. Maailmameistrivõistlustel Eugene'is sai ta 400 meetri jooksus 12. koha. 4x400 meetri teatejooksus võitis Belgia taas USA ja Jamaica järel pronksmedali. Euroopa meistrivõistlustel Münchenis katkestas Borlée 400 meetri jooksu poolfinaali. 4x400 meetri teatejooksus võitis ta Belgiaga Suurbritannia järel hõbemedali.
2023. aasta Euroopa sisemeistrivõistlustel Istanbulis võitis Borlée Belgia meeskonna koosseisus 4x400 meetri teatejooksus kuldmedali.
Isiklikud rekordid
Allikas: Rahvusvaheline Kergejõustikuliit
Isiklikku
Kévin Borlée on pärit kergejõustiklaste perekonnast. Tema kaksikvend Jonathan, vanem õde Olivia ja noorem vend Dylan on sprinterid ning on võitnud täiskasvanute tiitlivõistluste medaleid. Nende isa Jacques on kergejõustikutreener ja endine sprinter ning ema Edith Demaertelaere endine sprinter. Ka Kévin Borlée onu Jean-Pierre Borlée oli sprinter.
Keemiaravi
pisi|146x146px|Tsisplatiini keemiline struktuur. See on maailmas üks laialdasemalt kasutatavaid keemiaravimeid Keemiaravi ehk kemoteraapia on teraapialiik, mis seisneb inimese ja looma organismis olevate elusate haigustekitajate (bakterid, viirused, ainuraksed jpt) või kasvajate mõjustamisel looduslike või keemilistel menetlustel valmistatud ravimainetega.
Kasutatakse nii monoteraapiat kui ka kombineeritud keemiaravi.
Onkoteraapia
pisi|163x163px|Gemtsitabiini keemiline struktuur pisi|Paklitakseeli keemiline struktuur pisi|Vinorelbiini keemiline struktuur Kitsamas mõttes seostatakse keemiaravi vähktõve ja vereloomehaiguste keemilise (medikamentoosse) raviga. Onkoteraapias kasutatavad keemiaravimid kasutavad enamasti ära vähirakkude teatud biokeemilisi iseärasusi, mis võimaldavad kemoteraapial mõjuda vähirakkudele rohkem kui teistele rakkudele. Näiteks:
vasakul|pisi|205x205px|Doksorubitsiin (struktuur näidatud pildil) kuulub antratsükliinide hulka Siiski kaasnevad keemiaraviga sageli mitmed kõrvaltoimed, mis olenevad ka konkreetsest raviskeemist.
Kliinilises meditsiinis kasutatakse keemiaravi kasvajate medikamentoosse raviks teiste teraapialiikide kõrval (sh kiiritusravi, hormoonravi, sihtmärkravi, immuunravi jt). Keemiaravi mõnevõrra vastandub bioloogilisele ravile, kus definitsiooni järgi kasutatakse bioloogilisi (st mitte sünteetilisi) ehk eluslooduse objekti osavõtul toodetud suuremaid molekule – enamasti antikehi. Samas on see liigitus mõnevõrra tinglik, sest ka mõningad kemoteraapias kasutatavate ravimite toimeained on algselt eraldatud looduslikest proovidest, kus nad käituvad alkaloidide (nt vinca alkaloidid) või antibiootikumidena (nt antratsükliinid).
Nagu kõigi onkoteraapiate puhul, võib ka keemiaravimite suhtes vähirakkudes kujuneda resistentsus ehk allumatus ravile. Resistentsus kujuneb mitmete biokeemiliste mehhanismide koosmõjul, mille hulka kuulub nt vähirakkudest ravimite kiirenenud väljapumpamine, ravimite lagundamise kiirenemine ning DNA parandusmehhanismide osaline taastumine või muundumine.
Eakate onkoteraapia
Eakate vähiravis on oluline geriaatriline hindamine, et välja selgitada ka kaasuvad haigused. Vältimaks nende süvenemist tuleks eakatel kasutada tsütotoksilise kemoteraapia aineid väiksemates annustes.
Eakatel vähihaigetel võib kemoteraapia mõjutada kognitiivseid funktsioone, tasakaalu, nägemist, kuulmist, põie ja pärasoole funktsioone, meeleolu.
Eakatel vähihaigetel võivad kemoteraapia tüsistused, nagu neutropeenia, aneemia, veritsus, mukosiit, kardiaalne toksilisus, neurotoksilisus, halvendada funktsionaalset sõltumatust.
Keemiaravi ajalugu
31. augustil 1909. aastal katsetas nobelist Paul Ehrlich esimest korda keemiaravi. Terminit kemoteraapia kasutas ta tähistamaks haiguslike seisundite raviks kasutatavaid kemikaale – tema võttis ravimina kasutusele süüfilisevastase preparaadi 606 ehk Salvarsaani.
Keemiaravi vähktõve korral (tõenduspõhise meditsiini mõttes) kasutati eeldatavasti aastal 1942, mil Louis Goodman ja Alfred Gilman kasutasid nitrogen mustard 'it mitte-Hodgkini lümfoomi raviks.
Brock Nelson
Brock Christian Nelson (sündinud 15. oktoobril 1991 Minneapolises Minnesotas) on USA jäähokimängija, kes mängib keskründajana NHL-i klubis New York Islanders.
2010. aastal valiti ta NHL-i draft'is New York Islandersi poolt 30. valikuna. Aastatel 2010–2012 mängis ta jäähokit kaks hooaega Põhja-Dakota Ülikooli meeskonnas.
Hooaja 2011–12 lõpus hakkas Nelson mängima AHL-i klubis Bridgeport Sound Tigers. NHL-is tegi ta Islandersi meeskonnas debüüdi hooaja 2012–13 väljalangemismängudes. Alates hooajast 2013–14 on ta kuulunud Islandersi põhikoosseisu.
USA jäähokikoondise koosseisus võitis Nelson 2015. aasta maailmameistrivõistlustelt pronksmedali.
Vaatleja (õigusteadus)
Vaatleja on riikide, rahvusvaheliste ja rahvuslike organisatsioonide liige, kes on saadetud piiratud juriidiliste volitustega osalema rahvusvaheliste valitsustevaheliste organisatsioonide, konverentside ja muude foorumite töös, jälgima rahvusvaheliste otsuste ja lepingute täitmist seal, kelle kohta need otsustused on vastu võetud.
Rahvusvahelise suhtlemise praktikas on üldlevinud kombeks, et riigid ja rahvusvahelised organisatsioonid saadavad oma vaatlejaid jälgima teiste, tavaliselt mittedemokraatlikeks hinnatute või sisepoliitiliste probleemidega riikide valimiste korraldamise protseduuri ning annavad sellele hinnangu.
Vaatlejaid kasutatakse ulatuslikult ka sõjaväelaste poolt. Rahu ajal jälgivad sõjalised vaatlejad teistes riikides läbiviidavaid õppusi ja sõjalisi manöövreid ning desarmeerimiskokkulepete täitmist. Samuti määratakse sõjalised vaatlejad jälgima konfliktis olnud riikide vaherahu või muude kokkulepete täitmist ning sõjaliste operatsioonide puhul maastikul toimuvat, vastaste liikumist ja vägede üldist paigutust.
Vaatlejad ÜRO-s
Ühinenud Rahvaste Organisatsiooni juurde on moodustatud alaliste vaatlejate institutsioon. Vaatleja status ÜRO-s antakse ÜRO Peaassamblee otsusega. Alalise vaatleja staatus põhineb üksnes Peaassamblee praktikal. ÜRO põhikirjas selle kohta sätteid pole. Eristatakse riiklikke ja mitteriiklikke vaatlejaid.
ÜRO Peaassamblee võib anda vaatleja staatuse rahvusvahelisele organisatsioonile, mõnele üksusele või ÜRO-sse mittekuuluvale ehk kolmandale riigile. Peaassamblee otsustab, milliseid privileege ta igale konkreetsele vaatlejale annab. Vastavalt ÜRO tegevuspraktikale võivad vaatlejad osaleda ÜRO Peaassamblee, Julgeolekunõukogu ja alaliste komiteede istungitel. Nad omavad õigust esineda nende missiooni või riiki puudutavate küsimuste arutamisel Peaassamblee istungjärgul, kuid mitte osaleda resolutsioonide koostamisel või hääletada sisuliste küsimuste ja otsuste üle.
ÜRO Peaassamblee on oma eksisteerimise ajaloo vältel korduvalt kutsunud ÜRO liikmeskonda mittekuuluvaid riike ja muid üksusi osalema vaatlejatena ÜRO töös. Enamik endisi vaatlejariikide staatuses olnud riigid said vaatleja staatuse ajal, mil nad olid esitanud taotluse saada ÜRO, kuid Julgeolekunõukogu ühe või mitme alalise liikme veto tõttu lükati avaldus tagasi või määrati uus arutamise aeg.
ÜRO-s on vaatleja staatus ligi 75 rahvusvahelisel valitsustevälisel organisatsioonil. New Yorki, ÜRO peamajja on lähetanud oma esindajad näiteks Euroopa Nõukogu (EC), Aafrika Ühtsuse Organisatsioon (OAU), Aafrika Arengupank (ADP), Ameerika Riikide Organisatsioon (OAS), Araabia Liiga (AL), Interpol, Euroopa Julgeoleku- ja Koostööorganisatsioon (OSCE), Kariibi Ühendus (CARICOM), Ladina-Ameerika Majandussüsteem (SELA) ja paljud teised.
ÜRO alaliste vaatlejate institutsiooni oluliseks osaks on ÜRO sõjaline vaatleja (United Nations Military Observer, UNMO). Selle ülesandeks on jälgida erinevaid relvarahu, sõjaliste aktsioonide ja demilitariseerimist käsitlevaid kokkuleppeid. Patrullitakse sõjalise konflikti mõlemal poolel nii maal, merel kui ka õhus, samuti demilitariseeritud tsoonides. UNMO aitab lahendada sõjalisest tegevusest tingitud sotsiaalseid, majanduslikke ja muid probleeme, suheldes kõigi konflikti osapooltega. Uuritakse informatsiooni paikapidavust agressiooni aktide või relvarahu rikkumiste kohta. Sisuliselt kujutab UNMO endast ÜRO Julgeolekunõukogu „silma ja kõrva", millel on mandaat tegutseda kõikjal rahvusvahelistes militaarsetes kriisikolletes. UNMO vaatlejate töö võib olla ohtlik. Aegade jooksul on hukkunud mitmeid ÜRO militaarvaatlejaid. Üheks vanimaks ja tänaseni toimivaks UNMO vaatlusmissiooniks on 1949. aastal loodud India ja Pakistani piiril asuv vaatlejate grupp (United Nations Military Observer Group in India and Pakistan, UNMOGIP), mis teeb järelevalvet relvarahu kehtimise üle India Jammu ja Kashmiri osariigi ning Pakistani vahel.
Pāle kirik
Pāle kirik on luteri kirik Lätis Limbaži piirkonnas Pāle vallas Pāles. See on asub endise Katriņa kihelkonna aladel.
Vaatleja (õigusteadus)
ÜRO alalised vaatlejaliikmed
On olnud juhuseid, kui riik eelistab täisliikmelisusele vaatleja staatust. Näiteks oli Šveits aastatel 1948–2002 (kuni liikmeks astumiseni) oma neutraalsust silmas pidades vaatleja, mitte alaline liige. Vatikan ehk Püha Tool ei ole soovinud ÜRO liikmeks astuda, kuna Organisatsiooni kuulumine ei ole kooskõlas alates 1870. aastast kehtiva Itaalia valitsuse ja Püha Tooli vahelise Lateraani lepingu artikli 24 sätetega, mis puudutab vaimset staatust ja võimalikus jõu kasutamises osalemist. Alates 6. aprillist 1964 on aga Vatikan soostunud alalise vaatlejariigi staatusega. Seda pidas ÜRO diplomaatiliseks viisakuseks, et võimaldada Vatikanil osaleda ÜRO humanitaartegevuses ja rahu edendamises.
Eduard von Haffner
Johann Samuel Eduard von Haffner (27. august 1804 Riia – 25. jaanuar 1889 Riia) oli aastail 1838-1849 Tartu Kubermangugümnaasiumi direktor ja 1851–1858 Tartu Ülikooli rektor, filosoofiadoktor ja auastmelt tegelik riiginõunik.
Vaatleja (õigusteadus)
ÜRO alalised vaatlejaliikmed
Teiseks ÜRO alaliseks vaatlejariigiks on Palestiina. Selle staatuse sai ta ÜRO Peaassambleelt 2012. aastal pärast seda kui oli esitanud 2011. aastal avalduse ÜRO täielikuks liikmeks saamiseks. Kuid ÜRO Julgeolekunõukogu ei ole Peaassamblee otsust senini hääletusele pannud USA vastuseisu surve tõttu. Sellele vaatamata käsitletakse ka Palestiinat kui riiki, kes on saanud kutse alaliselt osaleda vaatlejatena istungitel ja Peaassamblee töös ning pidada ÜRO peakorteris alalist vaatlejamissiooni. Paljud ÜRO liikmesriigid peavad seda palestiinlastele tugeva positsiooni andmiseks suhtlemisel Iisraeliga, kuid tegelikult on sellel positsioonil sisuliselt väike efektiivsus.
Mike Pompeo
pisi|Mike Pompeo Michael Richard Pompeo (sündinud 30. detsembril 1963) on USA poliitik, advokaat ja endine ohvitser. Alates 2018. aasta aprillist on ta Ameerika Ühendriikide 70. riigisekretär.
Vaatleja (õigusteadus)
Euroopa Liidu vaatleja roll ÜRO-s
Peaassamblee on vaatlejateks kutsunud paljusid valitsustevahelisi organisatsioone ja muid valitsusväliseid institutsioone. Mõnel neist on püsiv alaline büroo ÜRO peakorteris New Yorgis. Tähtsamaks vaatleja staatuses olevaks regionaalseks organisatsiooniks on Euroopa Liit. Euroopa Liit sai 2011. aastal erandkorras õiguse võtta sõna Peaassamblee aruteludes, esitada omapoolseid ettepanekuid ja muudatusi resolutsioonidesse, vastata teda puudutavatele küsimustele, tõstatada küsimusi ÜRO kodukorra kohta ning levitada oma dokumente ja infomaterjale. Euroopa Liidul on seega ainsa rahvusvahelise organisatsioonina vaatleja staatusest palju laiemad õigused, mis sisuliselt on võrdsustatud täisliikme õigustega. Kuid Euroopa Liidul ei ole hääleõigust. Euroopa Liit on ainsa valitsusvälise institutsioonina kaasatud ligi 50 ÜRO rahvusvahelise lepingu liikmeks. Näiteks on ta säästva arengu komisjoni, metsafoorumi ning toidu- ja põllumajanduse organisatsiooni täieõiguslik liige. Samuti on Euroopa Liit osalenud täieõiguslikult ÜRO poolt oma liikmetele korraldatud tippkohtumistel nagu Rio de Janeiro ja Kyoto tippkohtumisel kliimamuutuste teemal. Euroopa Liidu delegatsioonil on ka tihedaid sidemed ÜRO abiorganisatsioonidega.
Eduard von Haffner
Ta asutas gümnaasiumiõpilastele preemia (nn. Haffneri preemia), mille sai teiste seas ka Jakob Hurt.
Pāle kirik
Kuni aastani 1927 pidasid Katriņa kirikuõpetajad jumalateenistusi kohalikus puust palvemajas. Aastal 1937 hakati Pālesse oma kirikut kavandama. Hoone ehitati aastal 1932 rajatud kohaliku kalmistu juurde, Pāle möldri Diedrich Birkenfeldi poolt valla tarbeks annetatud maale. Kiriku ehituseks annetas 1000 latti ka toonane Läti president Kārlis Ulmanis.
Vaatleja (õigusteadus)
Vaatlejad valimistel
Kaasajal on mõne riigi valimiste jälgimine nii oma vaatlejate kui ka mõne teise riigi või valitsusvälise organisatsiooni poolt laialt levinud. Selle eesmärk on hinnata valimisprotsessi läbiviimist vastavalt siseriiklikele õigusaktidele ja rahvusvahelistele valimisstandarditele. Valimiste vaatlus kaasajal on üha sagedamini kujunenud kogu valimisprotsessi jälgimiseks pikema aja jooksul, mitte ainult valimise päeval. Kui vaatlejad avastavad valimispettusi, ei takista nad valimisi otseselt, vaid registreerivad juhtunu ja teatavad sellest ajakirjandusele ning neid lähetanud organisatsioonile.
Pāle kirik
Aastal 1943 omandas kirik kunstimälestisena kaitse all oleva XVIII sajandist pärineva altarimaali.
Mike Pompeo
Mike Pompeo oli Luure Keskagentuuri peadirektor 23. jaanuarist 2017 kuni 26. aprillini 2018.
Vaatleja (õigusteadus)
Vaatlejad valimistel
Rahvusvaheline valimiste seire on tänapäeval laias plaanis üldiselt aktsepteeritud ning aitab tõsta valijate usaldust valimiste vastu ning aitab hinnata valimisprotsessi ja selle tulemuste õiguspärasust. Sellest on saanud ka õppimisvõimalus riikide valimiste administraatoritele ja valimistel osalejatele.
Mike Pompeo
Haridus ja varajane karjäär
Pompeo sündis Orange'i maakonnas (California). Ta isa oli Itaalia päritoluga; ta isapoolne vanavanemad olid sündinud Carmanico Terme'is Abruzzos. Aastal 1982 lõpetas Pompeo Los Amigos High Schooli Fountain Valleys, kus ta mängis korvpallimeeskonnas. 1986, Pompeo lõpetas esimesena tema klassist Ameerika Ühendriikide Sõjaväe Akadeemiast spetsialiseerunud inseneri juhtimis alal.
Vaatleja (õigusteadus)
Vaatlejad valimistel
Esimesed valimiste jälgimised toimusid 1857. aastal Moldovas ja Valahhias (praeguse Rumeenia osa) kui seal viidi läbi rahvahääletus. Seda jälgis enamik Euroopa suurriike. Valimiste jälgimine muutus regulaarsemaks alles pärast teist maailmasõda, kuid üksnes demokraatlikes riikides. Pärast külma sõja lõppu ja Nõukogude Liidu lagunemist on valimiste jälgimine vaatlejate poolt märkimisväärselt laienenud. 1990. aastatel keskendus rahvusvaheline valimisvaatlus nõrkade demokraatlike või üleminekujärgus demokraatiale riikide valimistele, ehk endistele Nõukogude Liidu mõjusfääris olnud või Nõukogude okupatsioonist vabanenud riikidele. 21. sajandil on ka pikaajaliste demokraatia viljelemise kogemustega riikides, nagu Ameerika Ühendriigid, Prantsusmaa, Suurbritannia, Šveitsis jt, järjest rohkem asunud vaatlejad valimisi jälgima.
Lisaks rahvusvahelistele organisatsioonidele jälgivad paljudes riikides valimisi oma siseriiklikud vaatlejad. Kõige levinum kodumaiste valimiste jälgimise viis on erakondade poolt valimispunktidesse saadetavate vaatlejate kohalolek. Paljudes riikides on ka arvukalt kodumaiseid erapooletuid vaatlejate gruppe.
Mike Pompeo
Ettevõtlus
Aastal 1998 kolis Pompeo Wichitasse. Temal ning ta sõpradel Brian Bulataol, Ulrich Brechbuhlil ja Michael Stradingeril oli lennuväe lennukite osade ettevõte (Aero Machine, Precision Profiling, B&B Machine) ja üks Saint Louises (Advance Tool & Die) ja muutsid nime ümber Thayer Aerospace'iks.
Vaatleja (õigusteadus)
Aktiivsed valimiste vaatlejad
Mainekad rahvusvahelised organisatsioonid nagu Ameerika Riikide Organisatsioon (OAS), Euroopa Julgeoleku- ja Koostööorganisatsioon (OSCE), Euroopa Liit (EL), Briti Rahvaste Ühendus (Commonwelth), Euroopa Nõukogu (CE) ja Aafrika Liit (AU) on saatnud valimisi jälgima oma delegatsioone. ÜRO aga enam valimiste jälgimise teenust ei paku, vaid on selle asendanud valimisabiga. Valimiste järelevalves osaleb ka arvukalt valitsusväliseid organisatsioone, näiteks USA ekspresidendi Jimmy Carteri asutatud Carteri keskus.